سمندر خان سمندر

سمندر خان سمندر ( یکم جنوری، 1901ء - 17 جنوری، 1990ء) پاکستان سے تعلق رکھنے والے پشتو زبان کے ممتاز ادیب، محقق، شاعر اور مترجم تھے۔

 حالات زندگی 
سمندر خان سمندر یکم جنوری، 1901ء کو بدرشی، نوشہرہ کینٹ برطانوی ہندوستان (موجودہ پاکستان) میں پیدا ہوئے۔ ان کی تصانیف میں ژور سمندر، دادب منارہ، میرمنے، دبلال ہانگ، کاروان روان دے، لیت ولار، خوگہ شپیلئی، پختنے، قافیہ، دایلم سوکہ، دقرآن ژڑا  اور بلے ڈیوے  شامل ہیں۔ اس کے علاوہ انھوں نے علامہ اقبال کی مثنوی اسرار خودی اور رموز بے خودی کا بھی منظوم پشتو ترجمہ  کیا تھا جو اشاعت پزیر ہو چکا ہے۔ص 662، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

 تصانیف 
 ژور سمندر
 دادب منارہ
 میرمنے
 دبلال ہانگ
 کاروان روان دے
 لیت ولار
 خوگہ شپیلئی
 پختنے
 قافیہ
 دایلم سوکہ
 دقرآن ژڑا
 بلے ڈیوے
 مثنوی اسرار خودی (منظوم پشتو ترجمہ)
 رموز بے خودی (منظوم پشتو ترجمہ)

 اعزازات 
حکومت پاکستان نے سمندر خان سمندر کی خدمات کے اعتراف کے طور پر 1984ء میں انھیں صدارتی تمغا برائے حسن کارکردگی اور تمغا امتیاز کا اعزاز عطا کیا۔ 17 جنوری، 2002ء کو پاکستان کے محکمہ ڈاک نے پاکستان کے عظیم شاعروں کو خراج تحسین پیش کرنے کے لیے یادگاری ڈاک ٹکٹوں کی سیریز کا ایک ڈاک ٹکٹ سمندر خان سمندر کی یاد میں جاری کیا۔ اس ڈاک ٹکٹ پر سمندر خان سمندرکا ایک خوب صورت پورٹریٹ شائع کیا گیا تھا۔ دو روپیہ مالیت کا یہ ڈاک ٹکٹ جناب مسعود الرحمٰن نے ڈیزائن کیا تھا اور اس پر انگریزی میں POETS OF PAKISTANاورSAMANDAR KHAN SAMANDR (1901-1990) کے الفاظ تحریر تھے۔ص 887، پاکستان کرونیکل، عقیل عباس جعفری، ورثہ / فضلی سنز، کراچی، 2010ء

 وفات 
سمندر خان سمندر 17 جنوری، 1990ء کو پشاور، پاکستان میں وفات پا گئے۔ وہ بدرشی، نوشہرہ میں سپردِ خاک ہوئے۔

 حوالہ جات 

زمرہ:1919ء کی پیدائشیں
زمرہ:1996ء کی وفیات
زمرہ:بیسویں صدی کے شعرا
زمرہ:پاکستانی مترجمین
زمرہ:پاکستانی محققین
زمرہ:پاکستانی مسلم شخصیات
زمرہ:پشاور کی شخصیات
زمرہ:پشتو شعرا
زمرہ:پشتون شخصیات
زمرہ:ضلع نوشہرہ کی شخصیات
زمرہ:تمغائے امتیاز وصول کنندگان
زمرہ:تمغائے حسن کارکردگی وصول کنندگان